L 273/22
DA
Den Europæiske Unions Tidende
21.10.2022
RÅDETS AFGØRELSE (EU) 2022/1995 af 17. oktober 2022 om udpegelse af tre repræsentanter for medlemsstaterne som medlemmer af og suppleanter til bestyrelsen for Den Europæiske Fødevaresikkerhedsautoritet
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr.
178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk.
1, under henvisning til de indstillinger, som Bulgarien, Tjekkiet og Irland har forelagt Rådet, og ud fra følgende betragtninger: (1)
Det er afgørende at sikre, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, og at den er åben og effektiv.
Det er også absolut nødvendigt at sikre EFSA's samarbejde med medlemsstaterne.
(2)
I henhold til artikel 25, stk.
1, i forordning (EF) nr.
178/2002 skal hver medlemsstat indstille et medlem og en suppleant som deres repræsentanter til EFSA's bestyrelse.
De således indstillede medlemmer og suppleanter udpeges af Rådet for en firårig periode med mulighed for genudpegelse og har stemmeret.
(3)
Rådet har ved afgørelse af 7. april 2022 (2) udpeget repræsentanter for medlemsstaterne som medlemmer af og suppleanter til EFSA's bestyrelse for perioden fra den 1. juli 2022 til den 30. juni 2026.
(4)
Den 1. maj 2022 afgik Georgi GEORGIEV, bulgarsk medlem, ved døden.
(5)
Ved skrivelse af 23. august 2022 meddelte Patricia REILLY, irsk suppleant, sin fratræden.
(6)
Ved skrivelse af 15. september 2022 meddelte Jitka GÖTZOVÁ, tjekkisk suppleant, sin fratræden.
(7)
Der bør derfor udpeges tre nye repræsentanter for den resterende del af deres respektive forgængeres mandatperiode.
(8)
De repræsentanter, der er indstillet af Bulgarien, Tjekkiet og Irland, har relevant og omfattende erfaring og ekspertise inden for lovgivning og politik på fødevarekædeområdet, herunder risikovurdering, samt inden for ledelsesmæssige, administrative, finansielle og juridiske spørgsmål.
Deres udpegelse sikrer derfor den højeste kompetencestandard og den bredeste vifte af relevant erfaring, som er tilgængelig, i EFSA's bestyrelse —
VEDTAGET DENNE AFGØRELSE:
Artikel 1 Følgende person udpeges herved til medlem af bestyrelsen for Den Europæiske Fødevaresikkerhedsautoritet indtil den 30. juni 2026: — Koycho KOEV (Bulgarien).
(1) EFT L 31 af 1.2.2002, s. 1.
(2) Rådets afgørelse af 7 april 2022 om udpegelse af repræsentanter for medlemsstaterne som medlemmer af og suppleanter til bestyrelsen for Den Europæiske Fødevaresikkerhedsautoritet (EUT C 159 af 12.4.2022, s. 6).